Bitka kod Veledže
Bitka kod Veledže je bila bitka koje se odigrala u Mezopotamiji (današnji Irak) maja 633. između muslimanske vojske Pravednog halifata, kojom je komandovao Halid ibn Velid i vojske Perzijskog sasanidskog carstva i njegovih arapskih saveznika. U ovoj bitci perzijska vojska je bila oko tri puta brojnija od muslimanske vojske. Halid ibn Velid je odlučno porazio brojčano superiorne perzijske snage pomoću taktike dvostrukog obuhvata, manevra sličnog onom koji je koristio Hanibal u bitci kod Kane i pobjedi protiv Rimljana tokom drugog punskog rata. Međutim, Halid ibn Velid je rekao da je on ovu taktiku ratovanja razvio samostalno. Bitka kod Veledže bila je treća veća bitka tokom muslimanskog osvajanja Perzije.